Ján Lašák

Ján Lašák (* 10. apríl 1979, Zvolen) je bývalý slovenský hokejový brankár.

 Klubový hokej 

S hokejom začínal v HKm Zvolen. V extralige debutoval v sezóne 1998/99 kde odohral 8 zápasov. V nasledujúcom ročníku odišiel do Severnej Ameriky. V roku 1999 ho draftoval klub Nashville Predators v 2. kole ako 65. v poradí.

V sezóne 2001/02 sa stal prvým slovenským brankárom v NHL. Za dva roky však odohral len 6 zápasov, pričom ani raz nedosiahol víťazstvo. Väčšinou chytal vo farmárskom mužstve Milwaukee Admirals, preto sa rozhodol pre návrat do Európy. V ročníku 2003/04 hral za SKA Petrohrad v ruskej hokejovej superlige. Od sezóny 2004/05 pôsobil v českej hokejovej extralige v mužstve HC Pardubice, v prvom roku pôsobenia (počas lockoutu v NHL) pomohol vybojovať majstrovský titul, pričom v play-off mal najlepšiu percentuálnu úspešnosť spomedzi brankárov a získal ocenenie Zlatá helma.

Po avizovanom návrate Dominika Haška pred sezónou 2009/10 odišiel na hosťovanie do slovenského klubu HC Košice, v decembri ho angažoval klub KHL Atlant Mytišči, ktorému sa zranil brankár Martin Gerber, pôvodne malo ísť o hosťovanie do konca januára 2010. Po sérii kvalitných výkonov s ním vedenie predĺžilo zmluvu do konca sezóny. V nasledujúcom ročníku chytal za Jokerit Helsinki, v sezóne 2011/12 hral opäť v KHL za Amur Chabarovsk, v priebehu nasledujúcej prestúpil do Spartaku Moskva. 

V ročníku 2013/14 začal chytať za klub slovenskej extraligy Dukla Trenčín, pričom sa s vedením dohodol, že nebude poberať žiaden plat. V priebehu sezóny prestúpil do českého extraligového klubu Bílí Tygři Liberec a v sezóne 2015/16 s ním získal majstrovský titul. O rok neskôr ukončil hráčsku kariéru. 

 Klubová štatistika 
 Sezóna Klub Liga Základná časť Play-offZVPRMinOGSOG/Z%ZVPMinOGSOG/Z% 1998/99 HKm Zvolen SE 8    387 29 0 4.50          1999/00 Hampton Roads Admirals ECHL 59 36 17 4 3409 145 0 2.55 91,7 10 5 5 610 28 1 2.75 91,8 2000/01 Milwaukee Admirals IHL 43 23 17 2 2439 106 1 2.61 91,3 3 0 1 60 5 0 4.97 84,4 2001/02 Milwaukee Admirals AHL 34 12 18 3 1981 79 2 2.39 91,6          Nashville Predators NHL 3 0 3 0 177 13 0 4.41 87,5         2002/03 Milwaukee Admirals AHL 40 18 14 7 2378 113 1 2.85 90,1 6 2 4 366 19 0 3.12 87,8  Nashville Predators NHL 3 0 1 0 90 5 0 3.33 87,2         2003/04 SKA Petrohrad RHS 34    2000 80 0 2.40 90,9         2004/05 HC Pardubice ČE 46 31 14 1 2769 108 4 2.34 93,0 16   977 29 3 1.78 95,0 2005/06 HC Pardubice ČE 33 16 13 4 1936 82 3 2.54 92,7         2006/07 HC Pardubice ČE 45 25 20 0 2625 113 6 2.58 93,0 18 10 8 1067 39 3 2.19 93,2 2007/08 HC Pardubice ČE 45 22 23 0 2617 118 4 2.71 92,5         2008/09 HC Pardubice ČE 37 22 15 0 2165 99 1 2.74 91,9 7 3 4 455 15 1 1.98 93,1 2009/10 HC Košice SE 17    977 47 1 2.89 90,1          Atlant Mytišči KHL 21 11 6 4 1249 52 2 2.50 90,8 4 1 2 238 10 0 2.52 92,1 2010/11 Jokerit Helsinki SM-liiga 33 14 11  1987 72 2 2.17 92,3 7 3 4 432 14 1 1.94 94,4 2011/12 Amur Chabarovsk KHL 27       2,74 91,2        2012/13 Amur Chabarovsk KHL 12       3,16 90,6         Spartak Moskva KHL 13       2,37 91,2        2013/14 Dukla Trenčín SE 34       2,66 92,4         Bílí Tygři Liberec ČE 8       1,48 94,9 3     3,37 87,52014/15Bílí Tygři LiberecČE462.3392.110.001002015/16Bílí Tygři LiberecČE372.0991.2131.8192.12016/17Bílí Tygři LiberecČE NHL celkovo  6 0 4 0 267 18 0 4.04 87,4         AHL celkovo 74 30 32 10 4359 192 3 2.64 90,8 6 2 4 366 19 0 3.11 87,8 ČE celkovo 212 116 85 5 12470 538 18 2.59 92,4 41   2499 83 7 1.99 93,9

 Reprezentácia 

Slovensko reprezentoval na MS juniorov 1999, kde pomohol v zisku bronzovej medaily. V seniorskej kategórii sa zúčastnil majstrovstiev sveta v rokoch 2000 (striebro), 2001, 2002 (zlato), 2003 (bronz), 2004, 2005, 2006, 2008, 2009 a 2011. Zúčastnil sa aj ZOH 2006 v Turíne. Niekoľko rokov bol slovenskou brankárskou jednotkou. Spolu v reprezentácii odchytal 65 zápasov. Nosí reprezentačný dres s číslom 25.

 MS 2000 
Na svojom prvom seniorskom šampionáte v ruskom Petrohrade sa významnou mierou zaslúžil o zisk prvej medaily pre slovenskú reprezentáciu, Slovensko sa prebojovalo do finále, v ktorom prehralo s Českom 3:5.

 MS 2002 
Výraznou oporou bol aj na MS v Göteborgu. V semifinále so Švédskom chytil v predĺžení čistú šancu súpera a následne všetky samostatné nájazdy. Vo finále Slovensko porazilo Rusko 4:3 a stalo sa prvý raz v histórii majstrom sveta.

 MS 2003 
Na šampionáte vo Fínsku Slovensko získalo bronzové medaily po víťazstve nad Českom 4:2. Lašák zaznamenal najlepšiu percentuálnu úspešnosť spomedzi všetkých brankárov – 93,5.

 MS 2004 
Na majstrovstvách sveta v Česku sa Slovensko tretí raz za sebou prebojovalo do semifinále, v ktorom prehralo s Kanadou 1:2. Kanadský hráč Shawn Horcoff strelil víťazný gól po faule na Lašáka, ktorý vyšiel za bránu v snahe rozohrať puk. V súboji o bronz Slovensko prehralo s USA 0:1 po samostatných nájazdoch. Na podujatí zaznamenal percentuálnu úspešnosť 95,4, čo bolo najlepšie hodnotenie zo všetkých brankárov.

 MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, Rusko 3:3 a Rakúsko 8:1), postúpilo Slovensko do ďalších bojov z prvého miesta. V osemfinálovej skupine prehralo s Českom (1:5), ďalšie dva zápasy vyhralo (Švajčiarsko 3:1, Kazachstan 3:1). V skupine skončilo na treťom mieste za Ruskom a Českom a vo štvrťfinále sa stretlo s Kanadou. V dramatickom zápase prehralo 4:5, víťazný gól strelil Joe Thornton štyri minúty pred koncom takmer od modrej čiary. 

Lašák nastúpil od začiatku vo všetkých stretnutiach, okrem zápasov s Rakúskom a Českom. V zápase s Českom vystriedal po prvej tretine Rastislava Staňu, ktorý dostal 5 gólov a v ďalších dvoch tretinách si udržal čisté konto. Dostal celkovo 11 gólov, viac ako raz inkasoval iba v zápase s Ruskom (3) a vo štvrťfinále s Kanadou (5). O Thorntonovom góle povedal: Strelu som dokonale prečítal, išla mi čisto do lapačky, zrazu sa však puk postavil na hranu a i keď pôvodne smeroval tridsať čísel nad bránku, spadol dnu. V úspešnosti zásahov sa umiestnil na 9. mieste (91,27 %). 

 ZOH 2006 
Slovensko skončilo na piatom mieste. Základnú skupinu vyhralo bez straty bodu, bolo však vyradené v štvrťfinále Českom. Ján Lašák odchytal iba zápas s Lotyšskom (6:3). 

 MS 2006 
Tréner František Hossa ho nominoval na Majstrovstvá sveta v lotyšskej Rige, už v prvom zápase proti Bielorusku sa však zranil a nahradil ho Karol Križan.

 MS 2008 
Členom reprezentačného výberu bol aj na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Lašák nechytal len v stretnutí s Fínskom, keď nastúpil Peter Budaj. Bol ocenený ako jeden z troch najlepších hráčov Slovenska na turnaji.

 MS 2009 
Tréner Ján Filc ho nominoval na MS vo Švajčiarsku. V prvých dvoch zápasoch základnej skupiny proti Maďarsku (4:3) a Bielorusku (1:2 po samostatných nájazdoch) chytal Rastislav Staňa, pričom Lašák vystriedal Staňu po prvom samostatnom nájazde Bieloruska. V poslednom zápase základnej skupiny proti Kanade (3:7) začal chytať Jaroslav Halák, ktorého Lašák vystriedal po piatom obdržanom góle.

 MS 2011 
Tréner Glen Hanlon ho nominoval na domáci šampionát v Bratislave, neodchytal však žiadne stretnutie, keď bol náhradníkom Jaroslava Haláka.

 Reprezentačná štatistika 
Podujatie Z MinútyStrelyZásahyG%G/ZMiestoME 18 1997588,64,136.MS 20 1999692,72,333.MS 200041995547885,452,412.MS 2001317999891089,903,347.MS 200263681781641492,132,281.MS 200363591681571193,451,843.MS 20049528195186995,381,024.MS 200563271261151191,272,025.ZOH 20061602825389,293,005.MS 20061401311284,623,008.MS 200852459687990,622,2013.MS 200925638281073,6810,6210.MS 2011010.

 Ocenenia 
 Brankár roka (ECHL) – 1999/00
 Nováčik roka (ECHL) – 1999/00
 Najlepší brankár Slovenska v ankete Zlatý puk – 2002, 2003, 2004, 2005
 Zlatá helma (česká extraliga) – 2004/05
 brankár roka (česká extraliga) – 2015/16

 Rodina 
Ján Lašák je rozvedený, s exmanželkou Andreou majú dve deti, syna Jána a dcéru Lillien (* 2005).

S priateľkou Romanou, uzavreli manželstvo (2024)  majú spolu syna Mateja (2021) a dcéru Emily (2025)

 Referencie 

 Iné projekty 

 Externé odkazy 




Kategória:Slovenskí hokejisti
Kategória:Slovenskí hokejoví brankári
Kategória:Slovenskí olympionici
Kategória:Hráči Nashville Predators
Kategória:Hráči Milwaukee Admirals
Kategória:Hráči HKm Zvolen
Kategória:Hráči HC Košice
Kategória:Hráči Dukly Trenčín
Kategória:Hráči HC Pardubice
Kategória:Hráči SKA Petrohrad
Kategória:Hráči Amur Chabarovsk
Kategória:Hráči Atlant Mytišči
Kategória:Hokejisti Spartaku Moskva
Kategória:Hráči Jokerit Helsinki
Kategória:Hráči Bílí Tygři Liberec
Kategória:Slovenskí hokejisti draftovaní NHL
Kategória:Hokejisti draftovaní klubom Nashville Predators
Kategória:Majstri sveta v ľadovom hokeji
Kategória:Účastníci MS v hokeji 2000
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2011
Kategória:Osobnosti zo Zvolena
Kategória:Brankári Nashville Predators
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky